हाथ में सिगरेट लेकर गाते हुए वीडियो बनाया, मामला दर्ज
West Bengal Kolkata Girls Insult National Anthem with Smoking Cigarette in Viral Video पश्चिम बंगाल के कोलकाता में दो लड़कियों ने राष्ट्रगान का मजाक उड़ाया। इसका एक वीडियो सामने आया है
पश्चिम बंगाल के कोलकाता में दो लड़कियों ने राष्ट्रगान का मजाक उड़ाया। इसका एक वीडियो सामने आया है, जिसमें दोनों लड़कियां हाथ में सिगरेट लेकर राष्ट्रगान गा रही हैं और मजाक बना रही हैं। घटना सामने आने के बाद रविवार को कोलकाता पुलिस ने मामला दर्ज कर लिया है।
इसे लेकर कलकत्ता हाईकोर्ट के वकील समेत कई लोगों ने लड़कियों के खिलाफ कार्रवाई की मांग की, जिसके बाद बैरकपुर साइबर सेल में दोनों लड़कियों के खिलाफ FIR दर्ज की गई। खबर पूरी पढ़ने से पहले आप इस पोल में हिस्सा ले सकते हैं...
पुलिस बोली- दोनों लड़कियां नाबालिग
बैरकपुर के वरिष्ठ पुलिस अधिकारी ने बताया कि लड़कियों के बयान दर्ज किए हैं। दोनों नाबालिग हैं। जांच एजेंसी डेटा की मांग के लिए फेसबुक से संपर्क में है। हालांकि, वीडियो वायरल होने के बाद सोशल मीडिया पर बवाल मच गया था, जिसके चलते लड़कियों ने वीडियो डिलीट कर दिया था।
राष्ट्रगान के अपमान पर क्या सजा मिलती है
किसी भी राष्ट्रीय प्रतीक का अपमान करना प्रतिबंधित है। इसके तहत उल्लंघन करने वालों को कारावास, जुर्माना या दोनों का सामना करना पड़ सकता है। जैसा कि राष्ट्रीय सम्मान अधिनियम, 1971 की धारा 3 में बताया गया है। यदि कोई भी जानबूझकर राष्ट्रगान के गायन को रोकता है या राष्ट्रगान के समय किसी भी तरह की गड़बड़ी या अपमान करता है, उसे कारावास से दंडित किया जाएगा, जिसकी अवधि तीन साल तक हो सकती है।
ये खबर भी पढ़ सकते हैं...
मेरठ में राष्ट्रगान के अपमान का VIDEO, छत पर युवक ने किया अश्लील डांस
मेरठ में गणतंत्र दिवस पर राष्ट्रगान के अपमान के मामला सामने आया था। एक युवक ने छत पर राष्ट्रगान बजाकर अश्लील डांस किया था। इस दौरान उसके दोस्त भी थे। वे ठहाके लगा रहे थे। किसी ने इसका वीडियो बनाकर सोशल मीडिया पर वायरल कर दिया था। पूरी खबर यहां पढ़ें...